b'\n_START_ARTICLE_\nAl\xc3\xa9xandros Margar\xc3\xadtis\n_START_PARAGRAPH_\nAl\xc3\xa9xandros Margar\xc3\xadtis (kreik. \xce\x91\xce\xbb\xce\xad\xce\xbe\xce\xb1\xce\xbd\xce\xb4\xcf\x81\xce\xbf\xcf\x82 \xce\x9c\xce\xb1\xcf\x81\xce\xb3\xce\xb1\xcf\x81\xce\xaf\xcf\x84\xce\xb7\xcf\x82, s. 20. syyskuuta 1984 Bonn, Saksa) on kreikkalais-saksalainen kilpa-autoilija. H\xc3\xa4n kilpailee Kreikan lipun alla ja h\xc3\xa4nen vanhempansa ovat kreikkalaisia, mutta Margar\xc3\xadtis on asunut koko ik\xc3\xa4ns\xc3\xa4 Saksassa. H\xc3\xa4nell\xc3\xa4 on my\xc3\xb6s Saksan kansalaisuus. Margar\xc3\xadtis kertoo k\xc3\xa4yv\xc3\xa4ns\xc3\xa4 aina kes\xc3\xa4ll\xc3\xa4 Kreikassa lomailemassa.\n_START_SECTION_\nDTM\n_START_PARAGRAPH_\nMargar\xc3\xadtiksen suurimmat saavutukset ovat toistaiseksi DTM-sarjasta, jossa h\xc3\xa4n ajoi vuodet 2005\xe2\x80\x932007. Kaudella 2006 Margritis ajoi kokeneen Jean Alesin kanssa Persson Motorsport -tallissa. Yhteisty\xc3\xb6 toimi hyvin, ja he toivat tallille tasaisesti pisteit\xc3\xa4 ja talli oli lopulta sarjassa viides._NEWLINE_Kaudella 2007 Margar\xc3\xadtis jatkoi Persson Motorsport -tallissa, ollen lopulta sarjassa vuoden vanhalla autolla kymmenes 16 pisteell\xc3\xa4\xc3\xa4n. H\xc3\xa4nen edelleen kuitenkin ehtiv\xc3\xa4t tallin kaksi muuta kuljettajaa Paul di Resta kaksi vuotta vanhalla autolla (sarjan viides, 32 pistett\xc3\xa4) ja vuoden 2006 Mercedest\xc3\xa4 kuljettanut Gary Paffett (sarjan yhdeks\xc3\xa4s 20,5 pistett\xc3\xa4)._NEWLINE_Vuoden 2008 alussa Margar\xc3\xadtis ilmoitti j\xc3\xa4tt\xc3\xa4v\xc3\xa4ns\xc3\xa4 DTM-sarjan ja etsiv\xc3\xa4ns\xc3\xa4 uusia haasteita uralleen.'